**ΓΥΜΝΑΣΙΟ ΔΡΟΣΙΑΣ**

25ης Μαρτίου & 1ης Μαϊου

τηλ. 2106210998

[mail@gym-drosias.att.sch.gr](mailto:mail@gym-drosias.att.sch.gr) Δροσιά, 4 Δεκεμβρίου 2014

Αγαπητοί γονείς,

Το Γυμνάσιο Δροσιάς προγραμματίζει τον πρώτο **ψυχαγωγικό περίπατο** της χρονιάςστις 18 Δεκεμβρίου 2014 **στο ψυχαγωγικό πάρκο SANTA CLAUS KINGDOM** (στο MEC Παιανίας), όπου οι μαθητές όλων των τάξεων θα έχουν την ευκαιρία να παίξουν με παιχνίδια εσωτερικού χώρου, υπό την εποπτεία ειδικών εκπαιδευτών και προσωπικού του πάρκου. Περισσότερες πληροφορίες για το πάρκο μπορείτε να διαβάσετε στη διεύθυνση: [www.santaclauskingdom.gr](http://www.santaclauskingdom.gr)

Η μεταφορά θα γίνει με πούλμαν. Το κόστος συμμετοχής στην επίσκεψη για κάθε μαθητή είναι **10** ευρώ και καλύπτει τη μεταφορά (3 ευρώ) και το εισιτήριο (7 ευρώ) στο πάρκο.

Παρακαλούμε να λάβετε υπόψη σας ότι οι συνοδοί καθηγητές, όπως σε κάθε εκδρομή, θα βρίσκονται κοντά στους μαθητές στους χώρους του ψυχαγωγικού πάρκου. Είναι, όμως, πρακτικά αδύνατον να επιτηρούν κάθε μαθητή χωριστά στο παιχνίδι του. Εξάλλου, το πάρκο μάς βεβαιώνει ότι υπάρχει ειδικό προσωπικό για τον λόγο αυτό. Επομένως, *οι μαθητές πρέπει εκ των προτέρων να γνωρίζουν ότι, για τη δική τους ασφάλεια, οφείλουν να αποφεύγουν κάθε επικίνδυνη ενέργεια και να συμμορφώνονται σε κάθε οδηγία του προσωπικού και των καθηγητών τους. Στην περίπτωση που δεν υπακούν στις υποδείξεις των τελευταίων, θα απομακρύνονται από τα παιχνίδια*.

Θέλουμε να γνωρίζετε πριν υπογράψετε τη δήλωση ότι, σύμφωνα με τις πληροφορίες που μας έχει δώσει το πάρκο, “*όλα τα παιχνίδια που περιλαμβάνονται στα Christmas parks είναι ελεγμένα και πιστοποιημένα από τους αρμόδιους αναγνωρισμένους φορείς επιθεώρησης και πιστοποίησης ΕΛΟΤ και TUVHELLAS*”. Το πάρκο περιλαμβάνει, μεταξύ άλλων, και τα παρακάτω παιχνίδια: “*Πίστα Σκι, Παγοδρόμιο, Ice Rollers, Οδήγηση στον Πάγο, Mini-cars, Γιγάντια φουσκωτά παιχνίδια, Τραμπολίνο, Cart, Pedal pool, Bikes και scooters για παιδιά*” κ.ά. Χρειαζόμαστε, λοιπόν, τη συνειδητή συναίνεσή σας για την είσοδο του παιδιού στο πάρκο και τη χρήση των παιχνιδιών.

**Υπογράφοντας την παρακάτω δήλωση και επιτρέποντας στο παιδί σας να συμμετάσχει στον περίπατο στο ψυχαγωγικό πάρκο Santa Claus Kingdom, αποδέχεστε ότι οι συνοδοί καθηγητές δεν έχουν την ευθύνη για ενδεχόμενο τραυματισμό του.**

**Παρακαλούμε να συμπληρώσετε την παρακάτω δήλωση και να την επιστρέψετε στο σχολείο**

**ως την Παρασκευή 12/12, *μαζί με* τα χρήματα.**

Παρακαλούμε να μας επιστρέψετε τη δήλωση συμπληρωμένη ακόμη κι αν ΔΕΝ επιτρέπετε στο παιδί σας να πάρει μέρος στην επίσκεψη.

Η Διευθύντρια

Ειρήνη Πολίτη

...........................................................................................................................................................................................................................................................................................

**ΔΗΛΩΣΗ ΣΥΓΚΑΤΑΘΕΣΗΣ ΚΗΔΕΜΟΝΑ**

Ο/Η \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, κηδεμόνας του/της μαθητή/μαθήτριας

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ του τμήματος \_\_\_\_\_\_\_\_\_\_\_\_ δηλώνω ότι

☐ **ΕΠΙΤΡΕΠΩ** τη συμμετοχή του/της στον ψυχαγωγικό περίπατο που θα πραγματοποιήσει το Γυμνάσιο Δροσιάς την **Πέμπτη 18 Δεκεμβρίου 2014** στο **Santa Claus Kingdom. Έχω διαβάσει την επιστολή της Διεύθυνσης του Σχολείου, έχω ενημερωθεί για το πάρκο, τις εγκαταστάσεις του και τα παιχνίδια που προσφέρει και αποδέχομαι ότι οι συνοδοί καθηγητές δεν έχουν την ευθύνη για ενδεχόμενο τραυματισμό του.**

☐ **ΔΕΝ ΕΠΙΤΡΕΠΩ** τη συμμετοχή του/της στην εκπαιδευτική επίσκεψη **και δηλώνω υπεύθυνα ότι γνωρίζω ότι ο/η μαθητής/τρια δεν θα βρίσκεται υπό την επίβλεψη των καθηγητών του.**

Κινητό τηλέφωνο κηδεμόνα: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Υπογραφή κηδεμόνα